Evaporator ya iku sawijining piranti kang duwéni fungsi nowahi sebageyan utawa sekabehane sawijining pelarut saka sawijining larutan saka wujud cair dadi uap.[1] Evaporator duwéni rong prinsip dasar, kanggo nijolake panas lan anggo misahake uap kang kabntuk saka cairan.[2] Evaporator umume kasusun saka telung bageyan, ya iku pangijol panas, bageyan evaporasi (panggonane cairan umub banjur kumebul), lan pamisah kanggo misahake uap saka cairan banjur dilebokake ing kondenser (kanggo diembunake/kondensasi) utawa ing piranti liyane.[2] Asil saka evaporator (produk kang diakrepake) biyasane bisa arupa padatan utawa larutan berkonsentrasi.[1] Larutan kang wis dievaporasi bisa wae kasusun saka pirang-pirang komponen volatil (gampang nguap).[1] Evaporator biyasane digunakake ing industri kimia lan industri panganan.[1] Ing industri kimia, tuladhane uyah kang digawe saka banyu asin jenuh (minangkka tuladha saka proses pemurnian) ing evaporator.[1] Evaporator ngowahi air dadi uap, nyisakake residu mineral ing evaporator.[1] Uap dikondensasekake dadi banyu kang wis diilangake uyahe.[1] Ing sistem pandinginan, efek pandinginan kabentuk saka penyerapan panas déning cairan pandingin kang umub kanthi cepet (panguapan mbutuhake energi panas).[1] Evaporator uga digunakake kanggo mroduksi banyu ngombe, ya iku misahake banyu segara utawa zat kontaminasi liyane.[1]